งัดดอกเบี้ยสูงดูดคนมีตังค์4เดือน3.3%
ทิสโก้ส่งตั๋วแลกเงินพิเศษ 4 เดือน ดอกเบี้ย 3.3% ล่อใจคน ออมสินผุดสลากออมสินพิเศษ 5 ปี
20 ส.ค. 2554

ทิสโก้ส่งตั๋วแลกเงินพิเศษ 4 เดือน ดอกเบี้ย 3.3% ล่อใจคน ออมสินผุดสลากออมสินพิเศษ 5 ปี
ธนาคารทิสโก้ เปิดเผยว่า เพื่อเป็นการฉลองเปิด 3 สาขาใหม่ คือ สาขาเดอะมอลล์ บางกะปิ ที่เปิดทำการไปในเดือน เม.ย.ที่ผ่านมา และอีก 2 สาขาล่าสุด ที่เปิดทำการในวันที่ 19 พ.ค. เป็นวันแรก คือ สาขาเซ็นทรัล รามอินทรา และสาขาฟิวเจอร์พาร์ค รังสิต ธนาคารได้ออกผลิตภัณฑ์ตั๋วแลกเงินพิเศษ (บี/อี) อายุ 4 เดือน โดยให้อัตราดอกเบี้ยปีละ 3.3% กำหนดวงเงินฝากขั้นต่ำ 5 แสนบาท-10 ล้านบาท โดยจะเสนอขายเฉพาะที่ 3 สาขาใหม่ดังกล่าวเท่านั้น ตั้งแต่วันนี้จนถึง 18 มิ.ย.นี้ 
นายเลอศักดิ์ จุลเทศ ผู้อำนวยการธนาคารออมสิน กล่าวว่า ธนาคารจะเปิดรับฝากสลากออมสินพิเศษ 5 ปี ให้ผลตอบแทนหน่วยละ 10.50 บาท กำหนดฝากหน่วยละ 100 บาท ถึงวันที่ 30 มิ.ย.นี้เท่านั้น และในวันที่ 20-22 พ.ค.นี้ จะเปิดให้บริการรับฝากที่ห้างสยามพารากอน ชั้น 5 และวันที่ 27-29 พ.ค. ที่ห้างสรรพสินค้าเซ็นทารา จ.อุดรธานี
ขณะที่ธนาคารอิสลามแห่งประเทศไทย ได้ออกผลิตภัณฑ์ “Big Bonus” ซึ่งเป็นเงินฝากประจำ 9 เดือน เปิดบัญชีขั้นต่ำ 1 หมื่นบาท สูงสุดไม่เกิน 20 ล้านบาท ซึ่งลูกค้าจะได้รับเงินปันผลระหว่างลูกค้าและธนาคารในสัดส่วน 46 ต่อ 54 หรือคิดเป็นอัตราผลตอบแทนปีละ 3.25% เริ่มตั้งแต่วันที่ 1-31 พ.ค.นี้